Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Masese 23:1-35
23 Soki ofandi mpo na kolya elongo na mokonzi, osengeli mpenza kokeba na oyo ezali liboso na yo,+2 mpe osengeli kotya mbeli na nkingo na yo soki ozali moto oyo molimo na ye ezalaka na mposa makasi.+3 Komonisa te ete ozali na mposa ya bilubu na ye ya elɛngi, mpo ezali bilei ya bokosi.+4 Koboma nzoto te mpo na kozwa bomɛngo.+ Tiká kotyela mayele na yo moko motema.+5 Obwaki miso na yo kuna, nzokande ezali eloko te?+ Mpo ya solo, emisalelaka mapapu lokola oyo ya mpongo mpe epumbwaka mosika na likoló.+6 Kolya te bilei ya moto oyo azali na liso ya moimi,+ komonisa mpe te ete ozali na mposa ya bilubu na ye ya elɛngi.+7 Mpo azali lokola moto oyo akanisikanisi na molimo na ye.+ Azali koloba na yo: “Lyá mpe mɛlá,” kasi motema na ye ezali elongo na yo te.+8 Mwa eloko na yo oyo olei, okosanza yango, mpe okobebisa mpamba maloba na yo ya elɛngi.+9 Koloba na matoi ya moto ya zoba te,+ mpo akotyola maloba na yo ya mayele.+10 Kozongisa ndelo ya kalakala nsima te,+ mpe kokɔta te na elanga ya bana mibali oyo batata bakufá.+11 Mpo Mosikoli na bango azali makasi; ye moko akosamba na yo mpo na bango.+12 Yaká na motema na yo epai ya disiplini mpe na litoi na yo epai ya maloba ya boyebi.+13 Koboyela mwana disiplini te.+ Soki obɛti ye na fimbo, akokufa te.14 Osengeli kobɛta ye na fimbo, mpo obikisa molimo na ye na Nkunda.*+15 Mwana na ngai, soki motema na yo ekómi na bwanya,+ motema na ngai, ɛɛ oyo ya ngai, ekosepela.+16 Mpe bangɛi na ngai ekozala na nsai ntango mbɛbu na yo ekoloba makambo oyo elongobani.+17 Motema na yo elula basumuki te,+ kasi bangáká Yehova mokolo mobimba.+18 Mpo na ndenge yango, mikolo oyo ekoya nsima ekozala malamu,+ mpe elikya na yo ekolongolama te.+19 Yo, Ee mwana na ngai, yoká mpe kómá moto ya bwanya, mpe kambá motema na yo na nzela.+20 Kozala te kati na bamɛli minene ya vinyo,+ kati na bato oyo balyaka mosuni na lokoso.+21 Mpo molangwi-masanga mpe moto oyo alyaka na lokoso bakokóma na bobola,+ mpe kolalalala ekolatisa moto bilamba oyo epasukapasuká.+22 Yoká tata na yo oyo abotaki yo,+ mpe kotyola mama na yo te kaka mpo akómi mobange.+23 Sombá solo+ mpe kotɛka yango te—bwanya ná disiplini ná mayele.+24 Tata ya moyengebene akozala na esengo mpenza;+ ye oyo aboti moto ya bwanya akosepela mpe na ye.+25 Tata na yo ná mama na yo bakosepela, mpe mwasi oyo abotaki yo akozala na esengo.+26 Mwana na ngai, pesá ngai motema na yo, mpe tiká miso na yo wana esepela na banzela na ngai.+27 Mpo mwasi ya ndumba azali libulu mozindo+ mpe mwasi mopaya azali libulu ya mai oyo ezali nkaka.28 Ya solo, ye abatamaka mpo na kozela lokola moyibi;+ mpe kati na mibali abakisaka motángo ya bato oyo basalaka na bokosi.+29 Banani bazalaka na mawa? Banani bayokaka nzoto malamu te? Banani bawelanaka?+ Banani bazalaka na mitungisi? Banani bazokaka mpamba? Banani bazalaka na miso molilimolili?30 Baoyo balekisaka ntango mingi na vinyo,+ baoyo bakɔtaka mpo na koluka vinyo oyo esangisami.+31 Kotala vinyo te ntango ezali komonana motane, ntango ezali kobimisa ngɛlingɛli na kɔpɔ, ntango ezali koleka swaa.32 Na nsuka na yango, eswaka lokola nyoka,+ mpe ebimisaka ngɛngɛ lokola etupa.+33 Miso na yo ekomona bimonamona, mpe motema na yo ekoloba makambo ya kilikili.+34 Mpe okokóma mpenza lokola moto oyo alali na katikati ya mbu, ɛɛ, lokola moto oyo alali na nsɔngɛ ya likonzí ya kokangisa elamba ya masuwa.+35 “Babɛti ngai, kasi nabɛli te; batuti ngai, kasi nayebi te. Nakolamuka ntango nini?+ Kutu nakoluka yango lisusu.”+
lin_Latn lin_Latn lin_Latn lin_Latn